**Z Á P I S N I C A**

Z obecného zastupiteľstva zo dňa 26.06.2013 o 15.00 hod.

Prítomní poslanci: 4 poslanci

Počet poslancov: 5 poslancov

Program:

1. Zahájenie

2. Kontrola plnenia uznesenia

3. Návrh plánu kontrolnej činnosti na II. polrok 2013

4. Správa z finančnej kontroly

5. Žiadosť o vydanie súhlasu na výrub drevín – Matica Juraj

6. Schválenie Organizačného poriadku obce

7. Rôzne

8. Návrh na uznesenie

9. Záver

Bod 1 - V tomto bode vystúpil starosta obce a po privítaní, prítomných poslancov oboznámil s predloženým programom. Program bol jednohlasne schválený.

Bod 2 – V tomto bode vystúpil starosta obce a skonštatoval, že uznesenia z minulého zasadnutia boli splnené, alebo sa plnia priebežne.

Bod 3 – Návrh Plánu kontrolnej činnosti na II. polrok 2013, ktorý predložil kontrolór obce bol prítomnými poslancami bez pripomienok jednohlasne schválený.

Bod 4 – V tomto bode starosta obce prečítal Správu z finančnej kontroly za obdobie marec – apríl za rok 2013. Správa bola prítomnými poslancami jednohlasne schválená.

Bod 5 – V tomto bode starosta obce predložil prítomným poslancom žiadosť p. Maticu Juraja o vydanie súhlasu na výrub drevín na pozemku parc. č. 1852, 1853, v k. ú. Uličské Krivé. Žiadosť bola prítomnými poslancami jednohlasne schválená.

Bod 6 – V tomto bode starosta obce predložil vypracovaný Organizačný poriadok obecného úradu. Poslanci po prečítaní a oboznámení sa s predloženým organizačným poriadkom ho jednohlasne schválili.

Bod 7 – V tomto bode starosta obce predložil žiadosť p. Mgr. Matušíkovej o povolenie drobnej stavby – drobná drevená stavba o rozmere 5x2,8 m na parc. č. 379, k. ú. Uličské Krivé. Poslanci jednohlasne žiadosť schválili.

V tomto bode sa ďalej poslanci zaoberali ústnou žiadosťou rodičov o príspevok na detské ihrisko. Obecné zastupiteľstvo schválilo na detské ihrisko sumu 100 eur.

Ďalej v tomto bode starosta obce oboznámil prítomných poslancov, že Správa ciest Humenné zvolala zasadnutie na 02.07.2013 na sťažnosť p. Očenášovej o zaplavovaní jej pozemku.

V tomto bode bola tiež prejednaná žiadosť p. Romana Čurhu o stavebné povolenie. Ďalej bola prejednávaná ústna žiadosť p. Pavla Senku o demontáž stavby – rozostavanej novej budovy Obecného úradu. Poslanci sa vyjadrili, že sa zverejní oznam na obecnej tabuli, v prípade iných záujemcov.

V tomto bode starosta obce navrhol zriadiť komisiu na vyraďovanie vecí – majetku odpísaného , alebo nefunkčného. Boli navrhnutí poslanci: Čurhová Eva, Kelemeca Ján, Bobenič Michal.

Týmto bol program vyčerpaný. Starosta obce poďakoval prítomným poslancov za účasť.